
Szentendre Város Önkormányzat Képviselő-testületének

2021. június 16-i üléséről készült jegyzőkönyvéből

5.
Sürgősségi indítvány a Magyar Tenisz Szövetség támogatásáról

Előadó: Fülöp Zsolt polgármester
Szentendre Város Önkormányzat Képviselő-testületének

157/2021. (VI.16.) Kt. sz. határozata:

Szentendre Város Önkormányzat Képviselő-testülete támogatja, hogy a Magyar Tenisz Szövetség infrastruktúra fejlesztési programjában tenisz csarnok, kültéri pályák és kiszolgáló létesítmények épüljenek meg elsősorban a Szentendre, 039/50 és a 039/51 helyrajzi számú ingatlanokon vagy más, a fejlesztők által kiválasztott, erre a célra alkalmas területen, amennyiben a fejlesztéssel érintett ingatlan(ok) paraméterei a létesítéskor az akkor hatályos építési szabályzatnak megfelelnek.

A Képviselő-testület elvi támogatása kötelezettséget nem keletkeztet Szentendre Város Önkormányzat részére, csak és kizárólag a Magyar Tenisz Szövetség infrastruktúra fejlesztési programjának eredményes megvalósításában való részvétel lehetőségének megteremtését célozza.

Jelen nyilatkozat kötelezettségvállalásnak nem minősül, anyagi kötelezettségvállalást az Önkormányzat részéről nem jelent.

Felelős: Polgármester

Határidő: 2021. július 15.

A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt  s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, irodavezető-helyettes  – intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2021. június 17.
Simor Györgyné
jegyzőkönyvvezető

